CWT ออกหุ้นกู้แปลงสภาพ 200 ลบ. ต้นส.ค.นี้ แถมฟรี “W6” รุกขยายพลังงานทดแทน
CWT เตรียมออกหุ้นกู้แปลงสภาพ 200 ลบ. จัดสรรผู้ถือหุ้นเดิม 3,151:1 ราคาขาย 1,000 บ./หน่วย ชูดอกเบี้ย 5.5% อายุ 2 ปี 6 เดือน เสนอขายต้นเดือนส.ค.นี้ พร้อมแถมฟรี “CWT-W6” ระดมทุนขยายธุรกิจพลังงานทดแทน
CWT เตรียมออกหุ้นกู้แปลงสภาพ 200 ลบ. จัดสรรผู้ถือหุ้นเดิม 3,151:1 ราคาขาย 1,000 บ./หน่วย แถมฟรี “CWT-W6” รุกขยายพลังงานทดแทน
5 ก.ค. 2565

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า บริษัทฯ เตรียมขายหุ้นกู้แปลงสภาพมูลค่า 200 ล้านบาท โดยจัดสรรให้ผู้ถือหุ้นเดิมอัตรา 3,151 หุ้นเดิมต่อ 1 หุ้นกู้แปลงสภาพ ในราคาเสนอขาย 1,000 บาทต่อ 1 หน่วยหุ้นกู้แปลงสภาพ ดอกเบี้ยสูง 5.50% มีอายุ 2 ปี 6 เดือน ในระหว่างวันที่ 3-5 และ 8-9 ส.ค. 2565 นอกจากนั้นยังจัดสรรวอแรนต์ CWT-W6 ในอัตรา 1 หุ้นกู้แปลงสภาพต่อ 600 วอร์แรนท์ โดยไม่คิดมูลค่า เพื่อเตรียมนำเงินเสริมแกร่งขยายธุรกิจกลุ่มพลังงานทดแทน